open-index/open-wikipedia-markdown huggingface dataset:
Ουιγουρική Βικιπαίδεια

Η **Ουιγουρική Βικιπαίδεια** (ουιγουρικά: ئۇيغۇرچە ۋىكىپېدىيە) είναι η έκδοση της Βικιπαίδειας στη ουιγουρική γλώσσα. Στα ουιγουρικά γράφεται ως ۋىكىپېدىيە. Σήμερα (Νοέμβριος 2018) έχει περισσότερα από 4.100 λήμματα (183η από αυτή την άποψη ανάμεσα σε όλες τις γλωσσικές εκδόσεις της Βικιπαίδειας) και πάνω από 11.000 σελίδες συνολικά. Έχει 13.890 εγγεγραμμένους χρήστες*.*

## Παραπομπές


Ουιγουρι
Ασσαμική Βικιπαίδεια

Η **Ασσαμική Βικιπαίδεια** είναι η έκδοση της Βικιπαίδειας στην Ασσαμική γλώσσα. Η έκδοση αυτή δημιουργήθηκε στις 2 Ιουνίου 2002. Τον Ιούνιο του 2018 έφτασε τα 4.900 λήμματα.

Τώρα έχει 4.922 λήμματα και 19.615 εγγεγραμμένους χρήστες.

Η πρώτη ημερίδα για την Ασσαμική Βικιπαίδεια διοργανώθηκε στο Πανεπιστήμιο του Γκουουαχάτι στις 29 Ιανουαρίου 2012 και μια ακόμη διεξήχθη την 1η Φεβρουαρίου 2012 στο Πανεπιστήμιο του Τεζπούρ στο Τεζπούρ, για να ενημερώσει τους ανθρώπους πώς να επεξεργαστούν και να προσθέσουν στο βίκι. Αργότερα πολλά άλλα εργαστήρια διοργανώθηκαν από τα μέλη της κοινότητας σε διαφορετικές πόλεις του Ασσάμ.

## Παραπομπές


## Εξωτερικοί σύνδεσμοι
* Ασσαμική Βικιπαίδεια
* Έκδοση της Ασσαμικής Βικιπαίδεια για κινητά
* Στατιστική της Ασσαμικής Βικιπαίδειας 
* Ασσαμική Βικιπαίδεια στο Twitter

Ασσαμικη
Μπρούνο Άλβες

Ο **Μπρούνο Άλβες** (*Bruno Alves*, 27 Νοεμβρίου 1981) είναι Πορτογάλος πρώην διεθνής ποδοσφαιριστής.

## Καριέρα
### Σε συλλόγους
Η καριέρα του ξεκίνησε το 2000 από τη δεύτερη ομάδα της Πόρτο και δύο χρόνια αργότερα αγωνίστηκε στην πρώτη ομάδα. Τη σεζόν 2004-2005 αγωνίστηκε στη Σούπερ Λιγκ, καθώς παραχωρήθηκε δανεικός στην ΑΕΚ. Το 2010 υπέγραψε στη Ζενίτ Αγίας Πετρούπολης και τρία χρόνια αργότερα έγινε παίκτης της Φενέρμπαχτσε. Το 2016 έπαιξε στην Κάλιαρι και το 2017 υπέγραψε στους Ρέιντζερς Γλασκώβης. Από το 2018 έως το 2021 αγωνιζόταν στην Πάρμα. Τον Ιούλιο του 2021 υπέγραψε στη Φαμαλισάο, αλλά ακύρωσε το συμβόλαιό του. Η τελευταία του ομάδα ήταν ο Απόλλων Σμύρνης, όπου αγωνίστηκε από τον Σεπτέμβριο του 2021 έως τον Ιούνιο του 2022.

### Στην εθνική ομάδα
Ο Άλβες επελέγη στην αποστολή της εθνικής ομάδας στα Μουντιάλ του 2010, του 2014 και του 2018, καθώς και στα Euro του 2008, του 2012 και του 2016, στο οποίο η Πορτογαλία κατέκτησε το τρόπαιο.

### Μετά την ενεργό δράση
Μετά την απόσυρσή του από την ενεργό δράση τον Ιούνιο του 2022 έγινε αθλητικός διευθυντής της ΑΕΚ και παρέμεινε έως τον Μάιο του 2025.

## Παραπομπές

## Εξωτερικοί σύνδεσμοι
*

Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αμυντικοί ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερσιπ Σκωτίας
Κατηγορία:Πορτογάλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Μεντί Μπενατιά

O **Μεντί Μπενατιά** (*Medhi Benatia*, 17 Απριλίου 1987) είναι Μαροκινός ποδοσφαιριστής που αγωνίζεται στην Φατίχ Καραγκιουμρούκ και στην Εθνική Μαρόκου στη θέση του κεντρικού αμυντικού.

## Καριέρα
### Σε συλλόγους
Η καριέρα του ξεκίνησε το 2005 από τη Μαρσέιγ και στη συνέχεια έπαιξε στην Κλερμόν. Το 2010 υπέγραψε στην Ουντινέζε και το 2013 στη Ρόμα και επελέγη στην καλύτερη ενδεκάδα της Σέριε Α για τη σεζόν 2013-2014. Το 2014 υπέγραψε στην Μπάγερν Μονάχου, με την οποία κατέκτησε δύο πρωταθλήματα και ένα Κύπελλο Γερμανίας. Το 2016 δόθηκε δανεικός στη Γιουβέντους και το 2017 έγινε παίκτης της, με την οποία έχει κερδίσει δύο πρωταθλήματα και δύο Κύπελλα Ιταλίας. Τον Ιανουάριο του 2019 υπέγραψε στην Αλ Ντουχαΐλ.
### Στις εθνικές ομάδες
Ο Μπενάτια έπαιξε το 2005 στην Εθνική Γαλλίας U18, καθώς έχει γεννηθεί και μεγαλώσει στη Γαλλία.

Την επόμενη χρονιά, αγωνίστηκε στην Εθνική Μαρόκου U20 και από το 2008 είναι μέλος της ομάδας των ανδρών. Έχει λάβει μέρος στα Κύπελλα Εθνών Αφρικής του 2012, του 2013 και του 2017. Επίσης, επελέγη στο ρόστερ της ομάδας στο Μουντιάλ του 2018.
## Παραπομπές


Κατηγορία:Μαροκινοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Εθνικής Μαρόκου Κ20
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ρόμα
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αμυντικοί ποδοσφαιριστές
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Φάτιχ Καραγκιουμπρούκ ΣΚ
Gaming Innovation Group

Η **Gaming Innovation Group Inc. (GIG)** είναι μια δημόσια εταιρεία που εδρεύει στη Μάλτα και προσφέρει υπηρεσίες χαρτοπαικτικών λεσχών, αθλητικών στοιχημάτων και υπηρεσιών πόκερ από τις επιχειρήσεις μέσω των διαδικτυακών τόπων παιχνιδιών: Guts.com, Rizk.com, Betspin.com, Superlenny. com, Thrills.com και Kaboo.com

Η GIG είναι μια εταιρεία με έδρα τις Η.Π.Α. που δραστηριοποιείται στη Μάλτα και άλλες πέντε τοποθεσίες σε όλη την Ευρώπη (Μαρμπέγια, Όσλο, Κρίστιανσαντ, Γιβραλτάρ, Κοπεγχάγη). Η εταιρεία είναι εισηγμένη στο χρηματιστήριο του Όσλο με το σύμβολο 'GIG'.

## Ιστορία
Η Gaming Innovation Group Ltd. ιδρύθηκε το 2008 ως Donkr International Ltd. στη Μάλτα. Η Gaming Innovation Group εισήχθη στο χρηματιστήριο του Όσλο τον Ιούνιο του 2015. Τον Νοέμβριο του 2017, η εταιρεία είχε αγοραία αξία άνω των 4 δισεκατομμυρίων NOK στο Χρηματιστήριο του Όσλο.

Τον Ιούνιο του 2016, ο Όμιλος Gaming Innovation απέκτησε την Betit Holdings για € 54 εκατομμύρια.

Τον Ιανουάριο του 2018, η εταιρεία άνοιξε νέο κεντρικό κέντρο στη Μάλτα.

## Δραστηριότητες
Η εταιρεία λειτουργεί ως πάροχος πλήρους φάσματος υπηρεσιών iGaming, προσφέροντας λύσεις τόσο σε τελικούς παίκτες όσο και σε επιχειρήσεις. Οι δραστηριότητες περιλαμβάνουν πλατφόρμες online καζίνο, αθλητικό στοίχημα, υπηρεσίες πόκερ και διαχείριση μάρκας για συνεργάτες B2B. 

Η GIG αναπτύσσει ιδιόκτητη τεχνολογία για λειτουργία καζίνο, sportsbook και διαχείριση παικτών.

## Ρύθμιση και άδειες
Η εταιρεία λειτουργεί υπό άδειες που εκδίδονται από ευρωπαϊκές ρυθμιστικές αρχές, όπως η Malta Gaming Authority και νορβηγικά/σκανδιναβικά ρυθμιστικά όργανα, επιτρέποντάς της να δραστηριοποιείται σε διάφορες αγορές της ΕΕ.
## Παραπομπές


## Εξωτερικοί σύνδεσμοι
*  

Κατηγορία:Οικονομία της Μάλτας
Νίκος Καραθανασόπουλος

Ο **Νίκος Καραθανασόπουλος** (Αθήνα, 25 Μαρτίου 1963) είναι Έλληνας πολιτικός και οικονομολόγος. Εκλέγεται βουλευτής από το 2007 με το Κομμουνιστικό Κόμμα Ελλάδας, του οποίου είναι μέλος της κεντρικής επιτροπής. 

## Βιογραφικό
Γεννήθηκε στις 25 Μαρτίου του 1963 στην Αθήνα.  

Έχει σπουδάσει οικονομικά στην Ιταλία και πέραν της μητρικής ελληνικής γλώσσας, γνωρίζει και ιταλικά, ενώ είναι μέλος του Οικονομικού Επιμελητηρίου Ελλάδας. Όσον αφορά στην προσωπική του ζωή, είναι παντρεμένος. 

Στις αυτοδιοικητικές εκλογές του 2006 ήταν υποψήφιος νομαρχιακός σύμβουλος Αχαΐας υπό τον στηριζόμενο από το ΚΚΕ, Στάθη Κεραμιδά. 

Το επόμενο έτος ο Καραθανασόπουλος εξελέγη για πρώτη φορά βουλευτής Αχαΐας στις εθνικές εκλογές του 2007 και έκτοτε επανεκλέγεται συνεχώς (2009, Μάιος και Ιούνιος του 2012, Ιανουάριος και Σεπτέμβριος του 2015 και 2019). Είναι αναπληρωτής κοινοβουλευτικός εκπρόσωπος του ΚΚΕ, μέλος της κεντρικής επιτροπής του κόμματος, καθώς και μέλος του τμήματος οικονομίας της ίδιας επιτροπής. 

Στις αυτοδιοικητικές εκλογές του 2014 και το 2019 ήταν υποψήφιος περιφερειάρχης Δυτικής Ελλάδας με τη Λαϊκή Συσπείρωση, αποσπώντας ποσοστά της τάξης του 8,8% και του 8,05% και εκλέγοντας δύο και τέσσερις περιφερειακούς συμβούλους αντίστοιχα.

### Φραστικό επεισόδιο στη Βουλή
Την 17η Νοεμβρίου του 2020, με αφορμή τα επεισόδια που συνέβησαν στο κέντρο της Αθήνας ανάμεσα στην Ελληνική Αστυνομία και μέλη του ΚΚΕ που διαδήλωναν για την επέτειο της Εξέγερσης του Πολυτεχνείου παρά την απαγόρευση που ίσχυε με κυβερνητική απόφαση λόγω της πανδημίας του COVID-19, ο Καραθανασόπουλος προχώρησε σε υβριστικό χαρακτηρισμό έναντι του βουλευτή της Ελληνικής Λύσης, Κώστα Χήτα. Παρά τις παραινέσεις που του έγιναν αρνήθηκε να πάρει πίσω τον χαρακτηρισμό, τον οποίο και επανέλαβε, ενώ η στάση του κατακρίθηκε από τον αντιπρόεδρο της Βουλής, Απόστολο Αβδελά και τον αναπληρωτή υπουργό Ανάπτυξης και Επενδύσεων, Νίκο Παπαθανάση. Αργότερα, ο ίδιος απέδωσε τις εκφράσεις του στο κλίμα έντασης που επικρατούσε.

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Αχαΐας
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες οικονομολόγοι
Κατηγορία:Έλληνες κομμουνιστές
Δαρδανία (ρωμαϊκή επαρχία)

right|thumb|Οι Ρωμαϊκές επαρχίες μετά από διοικητικές μεταρρυθμίσεις του 4ου αιώνα. Η Δαρδανία με κόκκινο χρώμα.
Η **Δαρδανία** ήταν μια ρωμαϊκή επαρχία στο κεντρικό τμήμα της χερσονήσου του Αίμου, αρχικά ήταν μια ανεπίσημη περιοχή στη Μοισία (87-284) και αργότερα μια επαρχία, διοικητικό τμήμα, της Διοίκησης της Μοισίας (293-337). Ονομάστηκε έτσι από τη φυλή των Δαρδανών που κατοικούσε στην περιοχή πριν από τις ρωμαϊκές κατακτήσεις του 2ου και 1ου αιώνα π.Χ.

Υπάρχει διχογνωμία μεταξύ των ιστορικών αν οι Δαρδανοί, από τους οποίους κατονομάστηκε έτσι η περιοχή, ήταν λαός Ιλλυρικής ή Θρακικής καταγωγής. 
## Διοίκηση
Μετά τη ρωμαϊκή κατάκτηση η περιοχή ενσωματώθηκε στην επαρχία της Μοισίας. Κατά τη διάρκεια της βασιλείας του Δομιτιανού (81-96), το 86, η Μοισία υποδιαιρέθηκε σε Άνω Μοισία (Moesia Superior) και Κάτω Μοισία (Moesia Inferior). Η ονομασία Δαρδανία χρησιμοποιήθηκε για ένα νέο τμήμα της επαρχίας της Κάτω Μοισίας 

Η Διοίκηση της Μοισίας ήταν μια διοίκηση που ίδρυσε ο αυτοκράτορας Διοκλητιανός (284-305). Κατά τη διάρκεια της βασιλείας του, η διοίκηση περιλάμβανε 11 επαρχίες, μία από τις οποίες ήταν η Δαρδανία. Κατά τη διάρκεια της βασιλείας, ή αμέσως μετά, από τον αυτοκράτορα Μέγα Κωνσταντίνο  (306-337), δημιουργήθηκε η Επαρχία Δακίας Μεσογείου από μέρη της Δαρδανίας και της Θράκης. Οι δύο νέες διοικήσεις Μοισία και Δακία ομαδοποιήθηκαν στη νέα Υπαρχία του Ιλλυρικού κατά το δεύτερο μισό του 4ου αιώνα, η οποία ουσιαστικά κάλυπτε τον ίδιο χώρο με την παλαιότερη Διοίκηση της Μοισίας.

## Πόλεις
Κύρια κέντρα της ρωμαϊκής Δαρδανίας ήταν οι πόλεις Σκούποι (σημερινά Σκόπια), Ναϊσσός (σημερινό Νις) και Ουλπιανή (σημερινό Λίπλιαν στο Κοσσυφοπέδιο).

## Επακόλουθα
Η περιοχή παρέμεινε μέρος της ανατολικής ρωμαϊκής, Βυζαντινής, αυτοκρατορίας, μετά τη διάσπαση σε ανατολικό και δυτικό ρωμαϊκό κράτος τον 5ο αιώνα. Ο ιστορικός Προκόπιος (500-560) χρησιμοποίησε τις παλιές ρωμαϊκές επαρχίες για να περιγράψει τη γεωγραφία της χερσονήσου του Αίμου. Το 518 ένας σεισμός κατέστρεψε τη Δαρδανία, ακολούθησε πείνα που εξόντωσε μεγάλο μέρος του πληθυσμού και εξασθένησε την άμυνα της Βυζαντινής αυτοκρατορίας. Σλάβοι κατέφθασαν στην περιοχή τον 6ο αιώνα.

## Παραπομπές


## Εξωτερικοί σύνδεσμοι
* 

Κατηγορία:Βαλκάνια
Κατηγορία:Ρωμαϊκές επαρχίες
Κατηγορία:Βυζαντινή Αυτοκρατορία
Βικιπαίδεια στα Πάστο

Η **Βικιπαίδεια στα Πάστο **είναι η έκδοση της Βικιπαίδειας στη γλώσσα Πάστο. Στις 9 Ιουνίου 2018 είχε 8.930 λήμματα και πάνω από 32.000 σελίδες συνολικά. Έχει 17.136 εγγεγραμμένους χρήστες, από τους οποίους 1 έχει διαχειριστικά προνόμια.

## Δείτε επίσης
* Ακαδημία Πάστο
* Βικιπαίδεια στα Ούρντου

## Παραπομπές


Παστο
Γλώσσα Σαλτσούκ

Η **γλώσσα Σαλτζούκ **(επίσης Σελτζούκ) είναι εξαφανισμένη Τουρκική ποικιλία που ομιλούταν στο Ιράν. Γραφόταν με το περσικό αλφάβητο. Ήταν μάλλον μια διάλεκτος της Αζερικής. Η γλώσσα εξαφανίστηκε κοντά στο 2013. Επίσης, η γλώσσα είναι συγκολλητική γλώσσα.

## Παραπομπές


Κατηγορία:Συγκολλητικές γλώσσες
Κατηγορία:Γλώσσες του Ιράν
Κατηγορία:Τουρκικές γλώσσες
Γλώσσα Χαργιάνβι

Η **Χαργιάνβι** (Δεβαναγαρικό αλφάβητο: हरियाणवी *hariyāṇvī* ή हरयाणवी *harayāṇvī*) θεωρείται η βορειότερη διάλεκτος της Χίντι. Ομιλείται στην περιοχή της Χαρυάνα στην Ινδία και ομιλείται επίσης στο Πακιστάν. Γράφεται με το Δεβαναγαρικό αλφάβητο. Είναι πιο ευρέως διαδεδομένη στη Βόρεια Ινδική πολιτεία Χαρυάνα.

## Δείτε επίσης
* Ταινίες στα Χαργιάνβι
* Χαργιάνβι Ράαγκνι
* Μουσική στα Χαργιάνβι

## Αναφορές


Κατηγορία:Γλώσσες της Ινδίας
Γλώσσα Μάλβι

Η **γλώσσα Μάλβι **είναι μια γλώσσα που ομιλείται στη περιοχή Μάλβα της Ινδίας, με δέκα εκατομμύρια ομιλητές. Είναι στενά συνδεδεμένη με τη Νιμάντι, η οποία ομιλείται στην περιοχή Νιμάρ του Μάντια Πραντές. Οι διάλεκτοι της Μάλβι είναι η Ουτζαϊνί (επαρχίες Ουτζάιν, Ιντόρε, Ντεβάς, Σατζαπούρ, Σεχόρε), η Ρατζαουάντι (επαρχίες Ράτλαμ, Μαντσαούρ, Νιμούτς), η Ουμαθβάντι (επαρχία Ρατζγκάρ) και η Σοντβάντι (επαρχία Τζαλαβάρ). Η Ουτζαϊνί είναι διάλεκτος κύρους και μερικές φορές η γλώσσα παίρνει αυτό το όνομα.

Περίπου το 75% των ομιλητών της Μάλβι μπορούν να συνομιλήσουν στα Χίντι, η οποία είναι η επίσημη γλώσσα στην πολιτεία Μάντια Πραντές, και το ποσοστό αλφαβητισμού σε μια δεύτερη γλώσσα όπως τα Χίντι είναι περίπου 40%. Υπάρχουν πολλά αδημοσίευτα υλικά σε αυτή τη γλώσσα.

## Δείτε επίσης
* Διάλεκτος Ράνγκρι

## Παραπομπές


Κατηγορία:Γλώσσες της Ινδίας
Γλώσσα Γκοάρια

Η **Γκοάρια** είναι Μαρβαρική Ρατζαστανική γλώσσα που ομιλείται από περίπου 25.000 άτομα στην επαρχία Σιντ στο Πακιστάν. Οι άνθρωποι που την ομιλούν είναι κυρίως Ινδουιστές, και χρησιμοποιούν τη γλώσσα Χίντι για λατρευτικούς σκοπούς.

## Παραπομπές


Κατηγορία:Γλώσσες του Πακιστάν
Δημήτριος Παπαδημητρίου (αποσαφήνιση)

Το ελληνικό ονοματεπώνυμο **Δημήτριος Παπαδημητρίου** (ή **Δημήτρης Παπαδημητρίου**) μπορεί να αναφέρεται σε κάποιο από τα παρακάτω πρόσωπα:

* Δημήτριος Παπαδημητρίου (1879-1952, υπουργός)
* Δημήτριος Παπαδημητρίου (βουλευτής Αρκαδίας) (1895-1976)
* Δημήτριος Παπαδημητρίου (βουλευτής Αργολίδας) του Αθανασίου (1910-1986)
* Δημήτριος Παπαδημητρίου (οικονομολόγος) (γενν. 1920), καθηγητής στην Ανωτάτη Βιομηχανική Σχολή Πειραιώς
* Δημήτρης (Τάκης) Παπαδημητρίου (1940-2022), δάσκαλος και συγγραφέας από το Θεσπρωτικό Πρέβεζας
* Δημήτρης Παπαδημητρίου (μουσικός) (γενν. 1959)
* Δημήτριος Παπαδημητρίου (νομάρχης) (; - 1972), νομάρχης Ηρακλείου
* Δημήτριος Παπαδημητρίου (υπουργός), υπουργός Οικονομίας και Ανάπτυξης και οικονομολόγος
Τάμι Χέμπροου

Η **Τάμι Χέμπροου** (*Tammy Hembrow*, 22 Απριλίου 1994) είναι Αυστραλή Fitness Blogger, επιχειρηματίας, YouTuber και influencer.

Το κανάλι της στο YouTube ξεπερνά το 1 εκατομμύριο συνδρομητές ενώ στο Instagram έχει πάνω από 10 εκατομμύρια ακόλουθους.

## Πρώτα Χρόνια
Γεννήθηκε στις 22 Απριλίου 1994 στην περιοχή Γκολντ Κοστ του Κουίνσλαντ της Αυστραλίας. Ο πατέρας της, Μαρκ Χέμπροου, είναι ηθοποιός από την Αυστραλία ενώ η μητέρα της, Λέιλα Αζίζ, παραγωγός από το Τρινιντάντ και Τομπάγκο. Έχει συνολικά άλλα έξι αδέλφια, μεταξύ των οποίων η Έιμι και η Έμιλι, επίσης δημοφιλείς στο χώρο του διαδικτύου.

## Καριέρα

### Social Media
Το 2014, κατά τη διάρκεια της πρώτης της εγκυμοσύνης, ξεκίνησε να ανεβάζει στο λογαριασμό της στο Instagram διάφορες φωτογραφίες με το σώμα της, ώστε να δείξει fitness tips (μυστικά διατροφής) για μέλλουσες μαμάδες. Αφού γέννησε στα μέσα του 2015, συνέχισε να μοιράζεται μυστικά διατροφής και άσκησης για το πως μπορεί μια γυναίκα να επανέλθει στο φυσιολογικό της βάρος μετά από μια γέννα. Αυτό ενέπνευσε πολλές γυναίκες και σταδιακά οι ακόλουθοι της άρχισαν να αυξάνονται.

Το καλοκαίρι του 2016, δημιούργησε το κανάλι της στο YouTube όπου ανεβάζει κυρίως vlogs και βίντεο με γυμναστική. Το κανάλι της σήμερα ξεπερνά  τους 1 εκατομμύριο συνδρομητές.

Η πρώτη της μεγάλη συνεργασία έγινε με την εταιρία αθλητικών ενδυμάτων Gymshark, το 2016 ενώ έχει συνεργαστεί και με τις εταιρείες Protein World και Teami Blends. Σήμερα, συνεργάζεται με την εταιρία συμπληρωμάτων διατροφής Women's Best.

### Tammy Hembrow Fitness
Το 2016 δημιούργησε το blog της "Tammy Hembrow Fitness", στο οποίο μπορεί κανείς να κατεβάσει επί πληρωμή τα προγράμματα γυμναστικής της.

### Saski Collection
Το 2017, δημιούργησε τη δική της σειρά γυναικείων ρούχων, με την επωνυμία "Saski Collection" και πλέον τα ρούχα της είναι διαθέσιμα μέσω του ομώνυμου e-shop της.

## Προσωπική Ζωή
Από το 2014 μέχρι το 2018 ήταν ζευγάρι με τον personal trainer Ρις Χόκινς, με τον οποίο απέκτησαν μαζί δύο παιδιά.

Έναν γιο, τον Γουλφ Αουρέλιους (γενν. 2 Μαΐου 2015) και μια κόρη, την Σάσκια Ρόουζ (γενν. 5 Αυγούστου 2016).

Κατηγορία:YouTubers
Γλώσσα Ανγκίκα

Η **γλώσσα Ανγκίκα** (अंगिका) ή **Τσχίκα-Τσχίκι** είναι μια γλώσσα που ομιλείται κυρίως στις Ινδικές πολιτείες Μπιχάρ και Τζαρκάντ της Ινδίας και στη περιοχή Τεράι του Νεπάλ. Ανήκει στην Ανατολική Ινδοάρια οικογένεια γλωσσών. Είναι στενά συνδεδεμένη με γλώσσες όπως τα Βεγγαλικά, τα Ασσαμικά, τα Ορίγια, τα Μαϊθίλι και τα Μαγκάχι.

Τα Ανγκίκα δεν είναι εισηγμένα στο 8ο πρόγραμμα του συντάγματος της Ινδίας. Παρ'όλα αυτά, κινήματα για την γλώσσα Ανγκίκα υποστηρίζουν την ένταξη, και υπέβαλαν αίτημα προς την κυβέρνηση, το οποίο εκκρεμεί. Τα Ανγκίκα γράφονται με το Δεβαναγαρικό αλφάβητο, αν και τα αλφάβητα Άνγκα Λίπι και Καϊθί έχουν χρησιμοποιηθεί ιστορικά. Η Ανγκίκα δείχνει τακτική αντίθεση για ζωντάνευση.

## Έδαφος
Τα Ανγκίκα ομιλούνται κυρίως στο ανατολικό Μπιχάρ, συμπεριλαμβανομένων των επαρχιών Μούνγκερ, Μπαγκαλπούρ και Πούρνια, και στην επαρχία Σαντάλ Παργκάνα στο Τζαρκάντ. Οι ομιλητές είναι γύρω στα 15 εκατομμύρια άτομα.

## Σχέση με τα Μαϊθίλι
Τα Ανγκίκα είχαν χαρακτηριστεί ως διάλεκτο της Μαϊθίλι από την Γλωσσική Έρευνα της Ινδίας του Τζορτζ Α. Γκρίρσον (1903). Ωστόσο, οι ομιλητές της Ανγκίκα υποστηρίζουν το καθεστώς της ως μια ανεξάρτητη γλώσσα. Όταν οι υποστηρικτές της γλώσσας Μαϊθίλι στο Μπιχάρ απαίτησαν η πρωτοβάθμια εκπαίδευση να γίνεται στα Μαϊθίλι στις αρχές του 20ού αιώνα, οι ομιλητές της Ανγκίκα δεν το υποστήριξαν και αντί γι'αυτό ευνόησαν την εκπαίδευση στα Χίντι. Στη δεκαετία του 1960 και του 1970, όταν οι ομιλητές της Μαϊθίλι απαιτούσαν ξεχωριστή πολιτεία για τη Μιθίλα, οι ομιλητές της Ανγκίκα και της Μπατζίκα είχαν απαιτήσεις για την αναγνώριση των γλωσσών τους.

Οι υποστηρικτές της Μαϊθίλι πιστεύουν ότι η Κυβέρνηση του Μπιχάρ και το υπέρ των Χίντι Μπιχάρ Ραστραμπάσα Παρισάντ προωθούν τα Ανγκίκα και τα Μπατζίκα ως ξεχωριστές γλώσσες για να αποδυναμώσουν το κίνημα της γλώσσας Μαϊθίλι, και πολλοί από αυτούς θεωρούν ακόμα τα Ανγκίκα ως διάλεκτο της Μαϊθίλι. Άνθρωποι κυρίως από τις κάστες των Βραχμάνων Μαϊθίλ και οι Καράν Καγιάσθα υποστήριξαν το κίνημα για τη γλώσσα Μαϊθίλι, ενώ οι άνθρωποι από διάφορες άλλες κάστες στη περιοχή της Μιθίλα προβάλλουν τα Ανγκίκα και τα Μπατζίκα ως μητρική τους γλώσσα, προσπαθώντας να ξεφύγει από την περιφερειακή ταυτότητα με βάση τα Μαϊθίλι.

## Επίσημη θέση
Η Ανγκίκα έχει την ιδιότητα της "δεύτερη πολιτειακής γλώσσας", στην ινδική πολιτεία του Τζαρκάντ από το 2018. Μοιράζεται αυτό το καθεστώς με 15 άλλες γλώσσες, συμπεριλαμβανομένης της Μαϊθίλι.

## Δείτε επίσης

* Λογοτεχνία στα Ανγκίκα
* Άνγκα Λίπι
* Άνγκα

## Παραπομπές


### Βιβλιογραφία

* 
* 
* 
* 

Κατηγορία:Γλώσσες της Ινδίας
Κατηγορία:Γλώσσες του Νεπάλ
Γλώσσα Ουαγκαουάγκα (Νέα Γουινέα)

Η **Ουαγκαουάγκα** είναι Ωκεάνια γλώσσα που ομιλείται στο νοτιοανατολικό άκρο της Παπούα Νέας Γουινέας. Οι διάλεκτοι Γκαμαντούντου, Σόμα και Σιλέμπα μπορεί να αποτελούν ξεχωριστή γλώσσα, τη Γιαλέμπα. Η γλώσσα έχει 1.900 ομιλητές (απογραφή 2000-2005). 

## Εξωτερικοί σύνδεσμοι
* Το Paradisec έχει συλλογή υλικών του Άρθουρ Κάπελ (AC2), η οποία περιλαμβάνει γλωσσικά υλικά στα Γιαλέμπα

## Παραπομπές


Ο
Γλώσσα Σάουσε

Η **Σάουσε **είναι μία Παπούα γλώσσα που ομιλείται στη Δυτική Παπούα της Ινδονησίας. Η ταξινόμηση είναι αβέβαιη, αλλά φαίνεται να σχετίζεται με τις γλώσσες Τορ. Έχει 250 ομιλητές.

## Παραπομπές


Κατηγορία:Γλώσσες της Ινδονησίας
Γλώσσα Εντόλο

Η **γλώσσα Εντόλο **(Ετόρο) είναι Παπούα γλώσσα της Παπούα-Νέας Γουινέας, που ομιλείται από την φυλή Ετόρο. Το 60% των ομιλητών είναι μονόγλωσσοι. Ανήκει στον κλάδο Μπεάμι-Εντόλο της οικογένεια γλωσσών Μποσάβι.

## Παραπομπές


## Εξωτερικοί σύνδεσμοι
* Η γλώσσα Εντόλο στο Multitree

Ε
Γλώσσα Μπεράκου

Η **Μπεράκου **είναι εξαφανισμένη γλώσσα Μπόνγκο-Μπαγκίρμι του Τσαντ. Οι ομιλητές έχουν μετατοπιστεί προς τα Αραβικά Κρεολικά του Μπαμπάλια, τα Τσαντιανά Αραβική ή διάφορες γλώσσες Κοτόκο. Το 1995 είχε αναφερθεί ότι υπήρχαν 2 ομιλητές της γλώσσας.

## Παραπομπές


Κατηγορία:Γλώσσες του Τσαντ
Γλώσσα Μπιναντέρε

Η **γλώσσα Μπιναντέρε **είναι Παπούα γλώσσα που ομιλείται στην "ουρά" της Παπούα Νέας Γουινέας. Περιέχει τις διαλέκτους Μπιναντέρε, Τάινγια Νταουάρι και Γιέουα Μπούιε.

## Παραπομπές


## Εξωτερικοί σύνδεσμοι
* Doregari Kotopu Αγγλικανική θεία Κοινωνία στα Μπιναντέρε, ψηφιοποιημένη από τον Ρίτσαρντ Μαμμάνα και Τσαρλς Βόλερς
* Benunu tepo ae sakrament da kandoari ae ekalesia da jimbo nenei ainda βιβλίο England da ekalesia da jimbo ango (1959) Βιβλίο της Κοινής Προσευχής, ψηφιοποιημένο από τον Ρίτσαρντ Μαμμάνα
* Κινγκ, Κόπλαντ. 1927. *Γραμματική και Λεξικό της Γλώσσας Μπιναντέρε, Ποταμός Μάμπα, Βόρειο Διαμέρισμα, Παπούα*. Σίδνεϊ: D. S. Ford.

Μ
Κομμουνιστικό Κόμμα Βραζιλίας

Το **Κομμουνιστικό Κόμμα Βραζιλίας** (Partido Communista do Brasil, PCdoB) είναι μαρξιστικό-λενινιστικό πολιτικό κόμμα της Βραζιλίας.

## Ιστορία

Ιδρύθηκε στις 18 Φεβρουαρίου 1962, μετά τη διάσπαση της παλαιότερης κομμουνιστικής οργάνωσης της χώρας, του Κομμουνιστικού Κόμματος - Βραζιλιάνικο Τμήμα της Κομμουνιστικής Διεθνούς (*Partido Comunista – Seção Brasileira da Internacional Comunista, PC-SBIC*) στο 5ο συνέδριο του κόμματος. Αφορμή γι' αυτό το γεγονός στάθηκαν οι μεταρρυθμίσεις του ηγέτη της Σοβιετικής Ένωσης Νικίτα Χρουστσόφ στην περίοδο της Αποσταλινοποίησης, κίνηση που προκάλεσε ρήξη στο κομμουνιστικό κίνημα παγκοσμίως. To ΚΚΒ αντιτάχθηκε στην ρεφορμιστική πολιτική της ΕΣΣΔ και υποστήριξε τις θέσεις του Μάο Τσε Τουνγκ μετά τη ρήξη ΕΣΣΔ-Κίνας.

Μετά το πραξικόπημα του 1964 στη Βραζιλία το ΚΚΒ υποστήριξε τον ένοπλο αγώνα κατά του καθεστώτος μέχρι τη νομιμοποίηση του, το 1988. Σημαντικότερη στιγμή αυτής της περιόδου αποτέλεσε ο ανταρτοπόλεμος του Αραγκουάια (1972-1974) που έληξε με ήττα των ανταρτών και υπεροχή των πολλαπλάσιων δυνάμεων του Βραζιλιάνικου στρατού.

Μετά την επάνοδο της δημοκρατίας και τη νομιμοποίησή του το 1988 μέχρι σήμερα έχει συμμετάσχει σε όλους τους εκλογικούς συνασπισμούς που ηγήθηκε το Εργατικό Κόμμα (PT).

## Εκλογές
Από το 1986, το ΚΚΒ συμμετέχει σε όλες τις εκλογικές διαδικασίες που έχουν πραγματοποιηθεί στη χώρα.

## Παραπομπές


Κατηγορία:Βραζιλιάνικα πολιτικά κόμματα
Βραζιλιας
Γλώσσα Νουμανγκάνγκ

Η **γλώσσα Νουμανγκάνγκ **(Μανγκάνγκ) είναι γλώσσα της Παπούα Νέας Γουινέας. Στα άλλα ονόματα περιλαμβάνονται τα Μποάνα, Κάι, Νγκάιν και Σούγκου. Η Νουμανγκάνγκ είναι προτιμότερη από τη Τοκ Πισίν στο δικαστήριο του χωριού, επειδή η χρήση της  πιστεύεται ότι έχει μια κατευναστική επίδραση στις διαδικασίες.

## Το γράμμα Ɋ
Το γράμμα Ɋ, επίσης γνωστή ως Q με την ουρά γάντζου, εισήχθη από Λουθηρανικούς ιεραπόστολοι στην Παπούα Νέα Γουινέα για χρήση στην γλώσσα Νουμανγκάνγκ στη δεκαετία του 1930 ή του 1940. Το 2002, αποφασίστηκε η διακοπή της χρήσης αυτού του γράμματος.

## Παραπομπές


Ν
Γλώσσα Μπουρούμ

Η **Μπουρούμ**, επίσης γνωστή ως **Μιντίκ **στην ίδια τη γλώσσα, επίσης γνωστή ως Γιάκνγκε ή Σόμπα-Σιαουάρι από τις δύο διαλέκτους της, είναι μια Παπούα γλώσσα που ομιλείται στην επαρχία Μορόμπε στην Παπούα Νέα Γουινέα.

## Παραπομπές


Μ
Νοηματική γλώσσα της Παπούα Νέας Γουινέας

Η «**νοηματική γλώσσα**» έγινε η τέταρτη επίσημη γλώσσα της Παπούα Νέας Γουινέας το 2015. Στην πράξη, αυτό σημαίνει ότι η τοπική μορφή της νοηματικής γλώσσας μπορεί στη συνέχεια να αναπτυχθεί και τυποποιηθεί (**Νοηματική Γλώσσα** **Παπούα Νέας Γουινέας**, ή "PNGSL").

Η γλώσσα έχει ονομαστεί ως «Μελανησιακή νοηματική γλώσσα». Ωστόσο, αυτό δεν μεταφράζεται όπως την αποκαλεί η κοινότητά της, και είναι παραπλανητικό, διότι δεν χρησιμοποιείται αλλού στην Μελανησία.

## Τοποθεσία
Είναι άγνωστο σε ποιο βαθμό και που χρησιμοποιείται στην Παπούα Νέα Γουινέα. Ωστόσο, οι δοκιμές μέχρι στιγμής έχουν βρεθεί ότι οι ομιλητές από διάφορες περιοχές της Παπούα Νέας Γουινέας είναι σε θέση να επικοινωνούν ο ένας με τον άλλον, αν και υπάρχουν μεγάλες περιφερειακές διαφορές, λόγω της επιρροής της οικιακής νοηματικής γλώσσας. Πολλά παιδιά που μαθαίνουν την γλώσσα ανατρέφονται από κωφούς γονείς που χρησιμοποιούν την οικιακή νοηματική, και αυτά τα παιδιά έχουν επηρεάσει σημαντικά την γλώσσα σε συγκεντρώσεις κωφών.

## Ιστορία
Η Αουσλάν (Αυστραλιανή Νοηματική Γλώσσα) εισήχθη στην Παπούα Νέα Γουινέα κατά τη δεκαετία του 1990. Υπάρχει επιρροή από τα Τοκ Πισίν και πιο σημαντικά ανάμειξη με την τοπική νοηματική, και οι γλώσσες απέκλιναν σε τέτοιο σημείο που το 2015, εκτιμάται ότι ήταν περίπου μόνο 50% αμοιβαία κατανοητές και ότι οι γηγενείς ομιλητές της Αουσλάν και της νοηματικής γλώσσας της Παπούα Νέας Γουινέας δεν ήταν σε θέση να κατανοήσουν ο ένας τον άλλον.

Από τη στιγμή που η νοηματική γλώσσα έγινε επίσημη, η γλώσσα χρησιμοποιείται ως γλώσσα διδασκαλίας στα σχολεία κωφών και σε μονάδες κωφών μέσα σε σχολεία ακουόντων. Μέχρι αυτό το σημείο, τα βιβλία που φιλοδοξούνταν ότι ήταν στην γλώσσα ήταν στην πραγματικότητα της Αουσλάν. Το πρώτο βιβλίο της πραγματικής νοηματικής γλώσσας της Παπούα Νέας Γουινέας αναμένεται να δημοσιευθεί το 2016.

## Παραπομπές


Κατηγορία:Γλώσσες της Παπούα Νέας Γουινέας
Παπουα
Γλώσσα Αουάντ Μπινγκ

Η** Αουάντ Μπινγκ**, ή **Μπιλιάου**, είναι  Αυστρονησιακή γλώσσα που ομιλείται από περίπου 1.100 άτομα σε επτά χωριά κοντά στο Κόλπο του Αστρολάβου, στην επαρχία Μαντάνγκ της Παπούα Νέας Γουινέας. Σχεδόν όλοι οι ομιλητές επίσης χρησιμοποιούν τα Τοκ Πισίν ως δεύτερη γλώσσα. Επίσης, ομιλείται από λίγους Νγκάινγκ για εμπορικούς σκοπούς.

## Παραπομπές


Α
Γλώσσα Ομάτι

Η **Ομάτι**, ή **Μίνι**, είναι Παπούα γλώσσα που ομιλείται στην Παπούα Νέα Γουινέα. Οι δύο ποικιλίες, η Μπαρικέουα και η Μοουγουάσε, είναι αρκετά διαφορετικές. Επίσης οι δύο ποικιλίες περιέχουν διαφορετικούς κώδικες ISO 639-3, τους jbk και jmw.

## Παραπομπές


Ο
Καρλ Μπρίσον

Ο **Καρλ Μπρίσον** (δανικά: *Carl Brisson*, 24 Δεκεμβρίου 1893 - 25 Σεπτεμβρίου 1958), γεννημένος ως **Καρλ Φρέντερικ Έιναρ Πέντερσεν** (*Carl Frederik Ejnar Pedersen*), ήταν Δανός ηθοποιός του κινηματογράφου και τραγουδιστής. Συμμετείχε σε 13 ταινίες, εκ των οποίων δύο εξ αυτών σκηνοθετήθηκαν από τον Άλφρεντ Χίτσκοκ *[[Το Ρινγκ|The Ring]]* και (*[[Εξιλέωσις Δικαίου|The Manxman]]*). Το 1934, συμμετείχε και στην ταινία *Murder at the Vanities*, όπου εκεί τραγούδησε το δημοφιλές Cocktails for Two.

Πριν ξεκινήσει την καριέρα του στη μουσική και τον κινηματογράφο, είχε αρχίσει καριέρα πυγμάχου, η οποία κράτησε από το 1912 έως και το 1915. Το 1923, ήταν που άρχισε να γίνεται γνωστός, όταν συμμετείχε στο θεατρικό έργο Die lustige Witwe, ως Πρίγκιπας Ντανίλο. Από το 1915, υπήρξε παντρεμένος με την Κλίο Γουίλαρντ Μπρίσον, με την οποία απέκτησε Φρέντερικ Μπρίσον, ο οποίος αργότερα έγινε παραγωγός. Απεβίωσε σε ηλικία 64 ετών, από ίκτερο, στην Κοπεγχάγη.

## Παραπομπές


## Εξωτερικοί σύνδεσμοι
*
*Carl Brisson at Virtual History

Κατηγορία:Δανοί ηθοποιοί κινηματογράφου
Κατηγορία:Δανοί τραγουδιστές
Κατηγορία:Δανοί ηθοποιοί βωβών ταινιών
Ντόναλντσον Ρόμιο

Ο **Ντόναλντσον Ρόμιο** (Donaldson Romeo, 1962-) ήταν ο πρωθυπουργός του Μοντσερράτ από το 2014 ως το 2019. Ανέλαβε στο αξίωμα μετά την εκλογική νίκη του Λαϊκού Δημοκρατικού Κινήματος (PDM) τον Σεπτέμβριο του 2014. Έχοντας εργαστεί στο παρελθόν ως καλλιτέχνης και δημοσιογράφος, εξελέγη για πρώτη φορά στο κοινοβούλιο ως ανεξάρτητος το 2011.

## Βιογραφία
Ο Ρόμιο γεννήθηκε στο Σάλεμ του Μοντσεράτ , το 1962. Φοίτησε στο Δημοτικό Σχολείο του Σάλεμ και στο σχολείο Δευτεροβάθμιας εκπαίδευσης του Μοντσερράτ, πριν φοιτήσει στο Σχολείο Τζορτζ στις Ηνωμένες Πολιτείες. Αν και ξεκίνησε να σπουδάζει ιατρική στο Πανεπιστήμιο Τεμπλ, επέστρεψε στο Μοντσερράτ  έπειτα από έναν χρόνο για να βοηθήσει τον πατέρα του με την επιχείρησή του (λογισμικό). Το 1984 μετακόμισε στο Ηνωμένο Βασίλειο, όπου έγινε καλλιτέχνης. Αν και είχε εντολή απέλασης, με την υποστήριξη των βoυλευτών Κεν Λίβινγκστον και Τζον Καρλάιλ και της Εθνικής Πινακοθήκης Πορτρέτων, η διαταγή ακυρώθηκε για τεχνικούς λόγους.

Μετά την απόφαση του δικαστηρίου, ο Ρόμιο επέστρεψε στο Μοντσερράτ  και συνέχισε να εργάζεται ως καλλιτέχνης, πριν ξαναεργαστεί στην οικογενειακή εταιρεία λογισμικού. Μετά την έκρηξη του ηφαιστείου Σουφριέρ στα μέσα της δεκαετίας του 1990, έγινε δημοσιογράφος.

### Πολιτική καριέρα
Ο Ρόμιο ήταν υποψήφιος του Δημοκρατικού Κόμματος στις γενικές εκλογές του 2006. Κατήλθε στις εκλογές του 2009 ως ανεξάρτητος, και εξελέγη. Το 2011 έγινε αρχηγός της αντιπολίτευσης. Στις 30 Απριλίου 2014 ο Ρόμιο ίδρυσε το Λαϊκό Δημοκρατικό Κίνημα (PDM), προκειμένου να συμμετάσχει στις εκλογές εκείνης της χρονιάς. Τον Σεπτέμβριο του 2014 έγιναν οι εκλογές και το PDM κέρδισε επτά από τις εννέα έδρες στο Νομοθετικό Συμβούλιο και έγινε το κυβερνών κόμμα.

Τελικά ο Ρόμιο έφυγε από το κόμμα του και στις εκλογές του 2019 κατήλθε ως ανεξάρτητος, πετυχαίνοντας να εκλεγεί βουλευτής. Στην πρωθυπουργία τον διαδέχθηκε τον Νοέμβριο του 2019 ο Ίστον Τέιλορ-Φάρελ.

## Παραπομπές


Κατηγορία:Πρωθυπουργοί του Μοντσερράτ
Ροντρίγκο Μπεντανκούρ

Ο **Ροντρίγκο Μπεντανκούρ** (*Rodrigo Bentancur*, 25 Ιουνίου 1997) είναι Ουρουγουανός ποδοσφαιριστής που αγωνίζεται στη Τότεναμ Χότσπερ και στην Εθνική Ουρουγουάης στη θέση του μέσου.
## Καριέρα
μικρογραφία|Στιγμιότυπο από τον αγώνα Γιουβέντους εναντίον Λοκομοτίβ Μόσχας στις 22 Οκτωβρίου 2019 για την τρίτη αγωνιστική των ομίλων του Champions League. Ο αγώνας έληξε 2-1 για την γηραιά κυρία.

### Σε συλλόγους
Η επαγγελματκή του καριέρα ξεκίνησε το 2015 από την Μπόκα Τζούνιορς, με την οποία κέρδισε δύο πρωταθλήματα και ένα κύπελλο. Από τον Ιούλιο του 2017 μέχρι τον Ιανουάριο του 2022 ήταν παίκτης της Γιουβέντους και κατέκτησε ένα πρωτάθλημα, δύο κύπελλα και δύο σούπερ καπ. Από τον Ιανουάριο του 2022 είναι παίκτης της Τότεναμ Χότσπερ.
### Στην εθνική ομάδα
Στην Εθνική Ουρουγουάης παίζει από το 2017. Κλήθηκε στην αποστολή της ομάδας για το Μουντιάλ του 2018 και του 2022 και το Κόπα Αμέρικα του 2019, του 2021 και του 2024.

## Παραπομπές


## Εξωτερικοί σύνδεσμοι
*

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Εθνικής Ουρουγουάης Κ20
Κατηγορία:Μέσοι ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Πρωθυπουργός του Μοντσερράτ

Ο **Πρωθυπουργός του Μοντσερράτ** είναι ο επικεφαλής της κυβέρνησης του Μοντσερράτ, ενός νησιού  στην Καραϊβική, το οποίο αποτελεί υπερπόντιο έδαφος του Ηνωμένου Βασιλείου. Ως αποτέλεσμα, ο αρχηγός του κράτους στο νησί είναι η Βασίλισσα Ελισάβετ Β', η οποία είναι ο αρχηγός του κράτους του Ηνωμένου Βασιλείου. Η βασίλισσα Ελισάβετ Β΄ εκπροσωπείται από τον Κυβερνήτη.

Σημερινός πρωθυπουργός είναι ο Ρούμπεν Μιντ. Ο Πρωθυπουργός διορίζεται από τον Κυβερνήτη μεταξύ των μελών του Νομοθετικού Συμβουλίου, το οποίο αποτελείται από εννέα αιρετά μέλη.

Στις 13 Οκτωβρίου 2010 η βασίλισσα ενέκρινε το Σύνταγμα του Μοντσερράτ με τη Διαταγή του 2010. Έτσι αντικαταστάθηκε το αξίωμα του Επικεφαλής υπουργού (Chief Minister), με εκείνο του Πρωθυπουργού (Premier). Πρώτος πρωθυπουργός ήταν ο Ρούμπεν Μιντ, που ήταν και ο τελευταίος επικεφαλής υπουργός.

Το Υπουργικό Συμβούλιο αντικατέστησε το Εκτελεστικό Συμβούλιο και αποτελείται από τον Πρωθυπουργό, τον Εισαγγελέα, τον Δημοσιονομικό Γραμματέα και άλλους τρεις υπουργούς. Ένα από τα μέλη του υπουργικού συμβουλίου, εκτός από τον πρωθυπουργό πρέπει να ορισθεί αναπληρωτής του.

## Κατάλογος πρωθυπουργών

## Παραπομπές



Κατηγορία:Πολιτική του Μοντσερράτ
Θεόδωρος Λεονταρίτης

Ο **Θεόδωρος Λεονταρίτης** (1894 - 1963) υπήρξε αρχηγός του σώματος της Αστυνομίας Πόλεων τα έτη 1954 και 1955 - ο 22ος αρχηγός από την ίδρυση του Σώματος. 
Ο Λεονταρίτης γεννήθηκε στην Καλαμάτα το 1894 και πέθανε στην Αθήνα στο στρατιωτικό νοσοκομείο Ν.Ι.Μ.Τ.Σ., στις 10 Οκτωβρίου 1963, από καρκίνο.
Το 1914 και αφού είχε τελειώσει την Νομική σχολή του Πανεπιστημίου των Αθηνών, κατατάχθηκε στο σώμα της Χωροφυλακής κατ' ευθείαν με τον βαθμό του Υπενωμοτάρχη, λόγω της πανεπιστημιακής του μόρφωσης. Με τη δημιουργία του σώματος της Αστυνομίας Πόλεων, μετατάχθηκε σε αυτό, τον Απρίλιο του 1922 με τον βαθμό του Αστυνόμου Β' τάξεως. Από την τότε η ανέλιξή του συνεχίστηκε απρόσκοπτα.
Από το 1923 και ως το 1940 υπηρετούσε μόνιμα στην Κέρκυρα, σαν Διευθυντής της Αστυνομίας του νησιού αλλά και σαν καθηγητής στην εκεί Αστυνομική σχολή.
Το 1924 προβιβάστηκε σε Αστυνόμο Α' τάξεως, το 1933 σε Αστυνομικό Διευθυντή Β' τάξεως, το 1941 σε Αστυνομική Διευθυντή Α' τάξεως. Το 1951 έγινε Επιθεωρητής του Αστυνομικού Σώματος και τέλος στις 19 Σεπτεμβρίου του 1954 Αρχηγός της Αστυνομίας. 
Κατόπιν δικής του πρωτοβουλίας αποχώρησε από την θέση αυτή και από το Αστυνομικό Σώμα στις 21 Δεκεμβρίου του 1955, όταν φάνηκαν τα πρώτα προβλήματα της υγείας του.
Κηδεύτηκε στις 12 Οκτωβρίου του 1963 στο Β' Νεκροταφείο Αθηνών.

## Πηγές
* «Αστυνομικά Χρονικά», τεύχος 234, έτος ΙΑ, σελ. 47 https://www.policemagazine.gr/sites/default/files/pdf/%CE%91%CE%A0_1963-02-15-0234.pdf
## Παραπομπές


Λ
Τα' Ντμέιρεκ

Το **Τα' Ντμέιρεκ** (μαλτέζικα: Ta' Dmejrek) είναι το υψηλότερο σημείο της Μάλτας, το οποίο βρίσκεται στις βραχώδεις ακτές του Ντίνγκλι, και έχει υψόμετρο 253 μέτρα.

## Παραπομπές


## Εξωτερικοί σύνδεσμοι
* «Τα' Ντμέιρεκ – Αναρρίχηση, Πεζοπορία & ορειβασία» στις ορεινές προβλέψεις
* «Βραχώδεις ακτές του Ντίνγκλι, Μάλτα» στο Peakbagger

Κατηγορία:Γεωγραφία της Μάλτας
Κατηγορία:Κορυφές
Γλώσσες της Παπούα Νέας Γουινέας

Οι **γλώσσες της Παπούα Νέας Γουινέας** σήμερα αριθμούν πάνω από 850. Αυτές οι γλώσσες ομιλούνται από τις φυλετικές ομάδες της Παπούας Νέας Γουινέας και της Ινδονησίας. Το 2006, ο Πρωθυπουργός Σερ Μάικλ Σομάρε δήλωσε ότι «η Παπούα Νέα Γουινέα έχει 832 ζωντανές γλώσσες (γλώσσες, χωρίς τις διαλέκτους)» καθιστώντας την το πιο γλωσσικά διαφορετικό μέρος στη γη. Οι επίσημες γλώσσες είναι η Τοκ Πισίν, τα αγγλικά, τα Χίρι Μότου και η Νοηματική γλώσσα της Παπούα Νέας Γουινέας. Η Τοκ Πισίν, κρεολική γλώσσα βασισμένη στα αγγλικά, είναι η πιο ευρέως ομιλούμενη και εξυπηρετεί ως η κύρια γλώσσα της χώρας. Η Νοηματική γλώσσα της Παπούα Νέας Γουινέας έγινε η τέταρτη επίσημη γλώσσα τον Μάιο του 2015, και χρησιμοποιείται από το κωφό πληθυσμό σε όλη τη χώρα.

## Αγγλικά
Αν και τα αγγλικά είναι η επίσημη γλώσσα της Παπούα Νέας Γουινέας, ομιλείται μόνο από το 1-2% του πληθυσμού.

## Τοκ Πισίν
Τα Τοκ Πισίν είναι μια κρεολική γλώσσα βασισμένη στα αγγλικά και ομιλείται σε όλη την Παπούα Νέα Γουινέα. Είναι επίσημη γλώσσα της Παπούα Νέας Γουινέας και η πιο ευρέως χρησιμοποιούμενη γλώσσα της χώρας. Σε τμήματα της Δυτικής επαρχίας, της Κεντρικής επαρχίας, της επαρχίας Όρο, της επαρχίας Κόλπου, και της επαρχίας Μιλν Μπέι, ωστόσο, η χρήση των Τοκ Πισίν έχει μικρότερη ιστορία, και είναι λιγότερο καθολική, ειδικά μεταξύ των ηλικιωμένων.

## Χίρι Μότου
Η Χίρι Μότου, επίσης γνωστή ως Πόλις Μότου, Πίτζιν Μότου ή απλά Χίρι, είναι μια απλοποιημένη έκδοση της γλώσσας Μότου της Αυστρονησιακής γλωσσικής οικογένειας.

## Ουνσερντόιτς
Η Ουνσερντόιτς, ή Κρεολικά Γερμανικά του Ραμπαούλ, είναι κρεολική γλώσσα βασισμένη στα γερμανικά και ομιλείται κυρίως στην Επαρχία Ανατολικής Νέας Βρετανίας. Είναι η μόνη κρεολική γλώσσα που αναπτύχθηκε από τα αποικιακά γερμανικά.

## Παπούα γλώσσες
Εκτός από την Παπούα Νέα Γουινέα, οι Παπούα γλώσσες ομιλούνται επίσης στην Ινδονησία, το Ανατολικό Τιμόρ, και της Νήσους Σολομώντα.

## Αυστρονησιακές γλώσσες
Οι άνθρωποι που μιλούν γλώσσες που ανήκουν στην Αυστρονησιακή οικογένεια έφτασαν στη Νέα Γουινέα περίπου 3.500 χρόνια πριν.

Οι αυστρονησιακές γλώσσες είναι ευρέως διαδεδομένες σε όλο τον κόσμο, από τα Μαλαγασικά στη Μαδαγασκάρη στη δύση, έως τη γλώσσα Ράπα Νούι στα Νησιά του Πάσχα στην ανατολή, και μέχρι τις φορμοζικές γλώσσες της Ταϊβάν στο βορρά. Τα αυστρονησιακά έχουν αρκετούς πρωτογενείς κλάδους, και οι πιο πολλοί από αυτούς βρίσκονται αποκλειστικά στην Ταϊβάν.

## Αλφαβητισμός
Το 64,2% του πληθυσμού ηλικίας 15 ετών και άνω στην Παπούα Νέα Γουινέα είναι εγγράμματοι.

## Παραπομπές
Πεστά Ιωαννίνων

Τα **Πεστά** είναι ορεινό χωριό του νομού Ιωαννίνων στην Ήπειρο, σε υψόμετρο 720 μέτρων.

## Γεωγραφικά - ιστορικά στοιχεία
Τα Πεστά είναι κτισμένα στους πρόποδες του Μακρυβουνίου και ανήκουν στα λεγόμενα χωριά του Ξηροβουνίου. Το χωριό βρίσκεται περίπου 26 χλμ. νότια της πόλης των Ιωαννίνων και ανατολικά της Ιόνιας Οδού. Ο Άγγλος περιηγητής Ουίλιαμ Μ. Ληκ (Leake) αναφέρει γύρω στο 1805 *"… το χωριό Πεστά δεξιά (the village of pesta) σε μια θαυμάσια πηγή νερού"*. Στην τοποθεσία "Αυλότοπος", κοντά σε πηγή, υπάρχουν τα ερείπια αρχαίου κτιρίου που έχουν κηρυχθεί αρχαιολογικός χώρος. Σύμφωνα με τη τοπική παράδοση, η ονομασία του χωριού προήλθε από κάποιον Μοπέστα, που ήταν ο τσιφλικάς του, και μαζί με άλλα εννέα χωριά της περιοχής αποτελούσαν τα λεγόμενα *Κατσιαουνοχώρια*. Ο Παναγιώτης Αραβαντινός αναφέρει το 1856 να κατοικείται από 15 χριστιανικές οικογένειες, ενώ ο Ιωάννης Λαμπρίδης το 1880 γράφει *"το χωριό Πεστά αριθμεί 10 οικογενείας εν λιτότητι μεν άνευ όμως δυσχερείας διαβιούσας"*.

### Η μάχη των Πεστών
Στις 29 και 30 Νοεμβρίου 1912 έγινε η μάχη των Πεστών μεταξύ των ελληνικών στρατευμάτων και των τουρκικών κατά τη διάρκεια των Βαλκανικών Πολέμων. Ήταν η προτελευταία μάχη που δόθηκε πριν τη μάχη του Μπιζανίου (Φεβρουάριος 1913) και την εν συνεχεία απελευθέρωση των Ιωαννίνων. Όταν ο ελληνικός στρατός, κατά την προέλασή του προς τα Ιωάννινα, κατέλαβε την περιοχή των Πέντε Πηγαδίων, ο τουρκικός στρατός οπισθοχώρησε και ανέπτυξε οχυρές θέσεις στα Πεστά. Η μάχη που ακολούθησε ήταν ιδιαίτερα σκληρή και κάτω από άσχημες καιρικές συνθήκες. Σε αυτήν έλαβε μέρος για πρώτη φορά ο "Ιερός Λόχος των Κρητών φοιτητών" που εισήλθε πρώτος στο απελευθερωμένο χωριό με αρχηγό τον Λοχαγό Σταύρο Ρήγα. Σε αναγνώριση των θυμάτων και της μάχης που έγινε, το όνομα “Πεστά” είναι χαραγμένο στην πάνω αριστερή μετόπη του μνημείου του Άγνωστου Στρατιώτη της πλατείας Συντάγματος στην Αθήνα.

## Διοικητικά στοιχεία
Ως κοινότητα αναγνωρίστηκε το 1919 (ΦΕΚ 184Α - 19/08/1919) με έδρα τα ίδια. Σύμφωνα με το σχέδιο Καλλικράτης αποτελεί τη τοπική κοινότητα Πεστών που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 193 κατοίκους.

## Παραπομπές


## Πηγές
* Σωκράτης Βασιλείου, περιοδικό "Ήπειρος- Άπειρος Χώρα", Οκτώβριος 2013

## Εξωτερικοί σύνδεσμοι
* Σχεδιάγραμμα της μάχης των Πεστών από τον ιστότοπο του Γενικού Επιτελείου Εθνικής Άμυνας 
* Η  συγκρότηση και η δράση του Κρητικού φοιτητικού "Ιερού λόχου" κατά τους Βαλκανικούς πολέμους 1912-1913 
* Γκραβούρα της μάχης των Πεστών  από τον ιστότοπο http://archives.elia.org.gr 

Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Ταμανρασσέτ

Το **Ταμανρασσέτ** (Αραβικά: تمنراست, επίσης γνωστό ως Tamenɣest, Tamanghasset ή Tamenghest, Τουαρέγκ: ⵜⵎⵏⵘⵙⵜ) είναι πόλη όαση και πρωτεύουσα της επαρχίας Ταμανρασσέτ στη νότια Αλγερία, στα όρη Αχαγκάρ. Είναι η κύρια πόλη των Αλγερινών Τουαρέγκ. Βρίσκεται σε υψόμετρο 1.320 μέτρων. Κατά την απογραφή του 2008, είχε πληθυσμό 92.635 κατοίκους, από τους 72.741 το 1998, με ετήσιο ρυθμό αύξησης 2,5%.

Το Ταμανρασσέτ ιδρύθηκε αρχικά ως στρατιωτικό φυλάκιο για την προστασία των εμπορικών διαδρομών της Σαχάρας. Περιτριγυρισμένο από την άγονη έρημο της Σαχάρας, έχουν καταγραφεί πολύ υψηλές θερμοκρασίες άνω των 47 °C. Το Ταμανρασσέτ βρίσκεται σε μια όαση όπου, παρά το δύσκολο κλίμα, καλλιεργούνται εσπεριδοειδή, βερίκοκα, χουρμάδες, αμύγδαλα, δημητριακά, καλαμπόκι και σύκα. Κάποτε οι Τουαρέγκ ήταν οι κύριοι κάτοικοι της πόλης. Το Ταμανρασσέτ αποτελεί τουριστικό αξιοθέατο κατά τους πιο δροσερούς μήνες. Οι επισκέπτες προσελκύονται επίσης από το Μουσείο του Χογκάρ, το οποίο προσφέρει πολλά εκθέματα που απεικονίζουν τη ζωή και τον πολιτισμό των Τουαρέγκ.

Η πόλη εξυπηρετείται από το αεροδρόμιο Ταμανρασσέτ και τη μετασαχάρια εθνική οδό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Συνάντηση Ευρωπαϊκών Κομμουνιστικών Νεολαιών

Η **Συνάντηση Ευρωπαϊκών Κομμουνιστικών Νεολαιών** (ΣΕΚΝ) είναι μια ετήσια διάσκεψη κομμουνιστικών οργανώσεων νέων από την Ευρώπη. Δημιουργήθηκε για να εντατικοποιήσει την ανταλλαγή εμπειριών μεταξύ των ενώσεων και να αναπτύξει μια κοινή πολιτική αξιολόγηση και δράση σε συγκεκριμένους τομείς. Οι συναντήσεις ξεκίνησαν στις αρχές του 2000 με πρωτοβουλία της Κομμουνιστικής Νεολαίας Ελλάδας και άλλων ευρωπαϊκών κομμουνιστικών νεολαιών. Έκτοτε έχουν "ταξιδέψει" σε όλη την Ευρώπη και έχουν καθιερωθεί ως θεσμός, προάγοντας τη συνεργασία και την αλληλεγγύη των Κομμουνιστικών Νεολαιών με κοινές εκδηλώσεις, ανακοινώσεις, πρωτοβουλίες και ποικίλες μορφές συνεργασίας.

Ανάλογη  διάσκεψη, σε ό,τι αφορά τα Κομμουνιστικά και Εργατικά Κόμματα της Ευρώπης, αναπτύχθηκε το 2023 με πρωτοβουλία του ΚΚΕ στην Αθήνα και την συμμετοχή 12 ευρωπαϊκών κομμάτων, με την επωνυμία Ευρωπαϊκή Κομμουνιστική Δράση (ΕΚΔ).

## Συναντήσεις

## Δείτε επίσης
*Ευρωπαϊκή Κομμουνιστική Δράση

## Παραπομπές


Κατηγορία:Κομμουνισμός
Γήπεδο Δόξας Δράμας

Το γήπεδο Δόξας Δράμας είναι γήπεδο πολλαπλών χρήσεων που χρησιμοποιείται κατά κύριο λόγο για ποδοσφαιρικούς αγώνες και βρίσκεται στην πόλη της Δράμας. Αποτελεί τη φυσική έδρα του Γ.Σ. Δόξα Δράμας και έχει χωρητικότητα 10.000 καθήμενων θεατών.

## Ιστορία
Στα πρώτα χρόνια του, ο σύλλογος προσπαθούσε να βρει ένα χώρο ώστε να μπορέσει να έχει μια σταθερή έδρα. Τα κατάφερε το 1953, όταν έπειτα από δωρεά του Αθανάσιου Δουμπέσα, παραχωρήθηκε στον σύλλογο η έκταση ώστε να μπορέσει να χτιστεί το γήπεδο. Μετά τον Β΄ Παγκόσμιο Πόλεμο, και αφού ξαναχτίστηκε από την αρχή το γήπεδο, διέθετε μόνο μια εξέδρα, την δυτική. Τη δεκαετία του 80, χτίστηκε το (βόρειο) πέταλο του γηπέδου, ενώ την ίδια δεκαετία έγινε η προσπάθεια να χτιστεί και η ανατολική εξέδρα αλλά τα έργα για πολλά χρόνια σταμάτησαν με αποτέλεσμα να μείνει ημιτελής έως που το 2011 ολοκληρώθηκε μαζί με εκτενείς εργασίες ανακαίνισης που έλαβαν χώρα εκείνη την περίοδο.

Το ρεκόρ προσέλευσης στο γήπεδο πραγματοποιήθηκε κατά την αγωνιστική περίοδο 1979-80 του Πρωταθλήματος της Α΄ Εθνικής στο ματς της Δόξα Δράμας με τον Παναθηναϊκό (τελικό σκορ 0-0), όπου κόπηκαν συνολικά 10.506 εισιτήρια.

## Παραπομπές


## Εξωτερικοί σύνδεσμοι
* Το Γήπεδο Δόξας Δράμας στην ιστοσελίδα stadia.gr.

Δοξας Δραμας Γηπεδο
Γηπεδο
Βίγκο Λίνστορμ

Ο **Βίγκο Λίνστορμ** (δανικά: *Viggo Lindstrøm*, 12 Ιανουαρίου 1858 - 17 Ιουνίου 1926) ήταν Δανός ηθοποιός και σκηνοθέτης του θεάτρου και ιδρυτής του Θεάτρου Det Ny, της Κοπεγχάγης. Ήταν νυμφευμένος με την ηθοποιό Βέρα Λίνστορμ. Ο Λίνστορμ γεννήθηκε στην Κοπεγχάγη και ήταν γιος Σουηδού ράφτη. Ο Βίγκο, πριν ασχοληθεί με την υποκριτική, ασχολήθηκε με το εμπόριο κρασιού. 

Στις 3 Δεκεμβρίου του 1880, στο Σταβάνγκερ, έκανε το ντεμπούτο του στο θέατρο. Περί το 1908, ίδρυσε και το προαναφερθέν θέατρο, αλλά λόγω μεγάλων οφειλών, αναγκάστηκε να παραιτηθεί από τη διεύθυνσή του. Την ίδια χρονιά εμφανίστηκε και στην πρώτη του ταινία, το *Vildmanden*. Κατά το 1920, συνεργάστηκε και με τη γνωστή σκανδιναβική εταιρεία, Nordisk Film, συμμετέχοντας, σε μικρούς κυρίους ρόλους, σε γνωστές της ταινίες. Απεβίωσε το 1926, όντας έως και τότε πολύ ενεργός. 

## Φιλμογραφία
* *Vildmanden* (1908)
* *Den farlige leg* (1911)
* *En behagelig fejltagelse* (1912)
* *Det berygtede hus* (1912)
* *Hjertedoktoren* (1913)
* *Buddhas Øje* (1915)
* *Amors Spilopper* (1916)
* *[[Blade af Satans bog]]* (1919)
* *Gudernes Yndling* (1920)
* *Hans gode Genius* (1922)
* *Jafet, der søger sig en Fader I - IV* (1922)
* *Den sidste af Slægten* (1922)
* *Smil og taarer* (1923)
* *Grønkøbings glade gavtyve* (1925)
* *[[Du skal ære din hustru]]* (1925)
* *Den store Magt* (1925)
* *Ulvejægerne* (1926)

## Παραπομπές


Κατηγορία:Δανοί ηθοποιοί θεάτρου
Κατηγορία:Δανοί ηθοποιοί κινηματογράφου
Κατηγορία:Δανοί ηθοποιοί βωβών ταινιών
Ρόουζ Κένεντι

Η **Ρόουζ Κένεντι** (*Rose Elizabeth Fitzgerald Kennedy*, 22 Ιουλίου 1890 - 22 Ιανουαρίου 1995) ήταν Αμερικανίδα φεμινίστρια και σοσιαλίστρια καθώς και μητέρα της Οικογένειας Κένεντι. Ήταν πολύ καλά μυημένη στα μυστικά του **Ιρλανδικού Καθολικού Δόγματος** της Βοστώνης όπου ο πατέρας της, ο Τζον Φιτζέραλντ ήταν Δήμαρχος. Ήταν σύζυγος του Τζόζεφ Πάτρικ Κένεντι ο οποίος ήταν Πρέσβης των ΗΠΑ στο Ηνωμένο Βασίλειο. Η Πρεσβεία των ΗΠΑ στο Ηνωμένο Βασίλειο στεγαζόταν στο χώρο του **Δικαστηρίου του Αγίου Δημητρίου**. Τρία απ' τα 9 παιδιά που απέκτησε το ζεύγος Κένεντι ήταν ο 35ος Πρόεδρος των ΗΠΑ Τζον Φιτζέραλντ Κένεντι, ο Γερουσιαστής και υποψήφιος για την Προεδρία το 1968 με το Κόμμα των Δημοκρατικών Ρόμπερτ Κένεντι και ο επίσης Γερουσιαστής Τεντ Κένεντι.

## Πρώτα χρόνια
Γεννήθηκε στη Βοστώνη, την πρωτεύουσα της Μασαχουσέτης και ήταν το μεγαλύτερο απ' τα 6 παιδιά του Δημάρχου της πόλης Τζον Φιτζέραλντ και της Μέρι Ζόζεφιν Χάνον. Το σπίτι στο οποίο γεννήθηκε βρισκόταν στον αριθμό 4 της οδού Γκάρντεν Κουρτ στη συνοικία Νότιο Τμήμα. Τα υπόλοιπα 5 αδέρφια της ήταν η Μέρι Jr, ο Τόμας, ο Τζον Jr, η Γιούνις και ο Φρέντερικ. Όταν ήταν νέο κορίτσι, κατοικούσε σ' ένα σπίτι Ιταλικής Αρχιτεκτονικής με στέγη Μάνσαρντ στην περιοχή του Λόφου Άσμμοντ του Ντόρτσεστερ. Εκεί φοίτησε στη Λατινική Σχολή Θηλέων. Πολύ αργότερα το σπίτι στο οποίο έμενε η Φιτζέραλντ καταστράφηκε από πυρκαγιά. Προς τιμήν της μια πλατεία στη συμβολή της Λεωφόρου Γουίλις μες την οδό Χάρλεϊ μετονομάστηκε σε Πλατεία Ρόουζ Φιτζέραλντ Κένεντι. Η συγκεκριμένη πλατεία έλαβε την ονομασία αυτή κατόπιν πρωτοβουλίας του γιου της του Γερουσαστή Τεντ Κένεντι στις 22 Ιουλίου του 1992 όταν η Ρόουζ Κένεντι γιόρτασε τα 102α γενέθλιά της. Στη συνέχεια ταξίδεψε στην Ολλανδία όπου φοίτησε στο Σχολείο της Μονής Καστέελ στο Βάαλς, και το 1906 αποφοίτησε απ' την Ανωτάτη Σχολή του Ντόρτσεστερ. Πραγματοποίησε επίσης μουσικές σπουδές στο Ωδείο της Νέας Αγγλίας της Βοστώνης οι οποίες περιλάμβαναν εκμάθηση πιάνου. Ζήτησε απ' τον πατέρα της να την εγγράψει στο Κολλέγιο Γουιλισλέι όμως εκείνος αρνήθηκε και τότε εκείνη πήγε και γράφτηκε στο Κολλέγιο της Ιερής Καρδιάς του Μανχάταν. Το συγκεκριμένο Κολλέγιο δεν παρείχε στους φοιτητές του τη δυνατότητα να διδάξουν εκεί όταν αποφοιτούσαν. Το 1908 η Φιτζέραλντ και ο πατέρας της πραγματοποίησαν το Γύρο της Ευρώπης. Επισκέφτηκαν και το Βατικανό, στο οποίο συναντήθηκαν και συζήτησαν ιδιαιτέρως με τον ΠάπαΠίο Ι΄.

## Γάμος και οικογένεια
Στις 7 Οκτωβρίου του 1914 παντρεύτηκε με τον Τζόζεφ Πάτρικ Κένεντι απ' τον οποίο απέκτησε τα ακόλουθα 9 παιδιά:

* Τζόζεφ Πάτρικ Κένεντι Jr

* Τζον Φιτζέραλντ Κένεντι, 35ο Πρόεδρο των ΗΠΑ

* Ρόζμαρι Κένεντι

* Κάθλιν Κένεντι

* Γιούνις Μέρι Κένεντι

* Πατρίτσια Κένεντι

* Ρόμπερτ Κένεντι, Γερουσιαστή και υποψήφιο για την Προεδρία το 1968

* Τζιν Κένεντι

* Τέντ Κένεντι, Γερουσιαστή

## Θάνατος
Η Ρόουζ Κένεντι πέθανε στις 22 Ιανουαρίου του 1995 σε ηλικία 104 ετών από πνευμονία.

## Παραπομπές


## Εξωτερικοί σύνδεσμοι
* 

Κατηγορία:Οικογένεια Κένεντι
Κατηγορία:Αμερικανοί φεμινιστές
Κατηγορία:Τζον Φιτζέραλντ Κένεντι